Foto’s: Prinses Charlotte se doopPrinses Charlotte Elizabeth Diana is Sondag in die Mary Magdalene-kerk in Norfolk in die ooste van Engeland gedoop. Die BBC berig prinses Charlotte, Prins William en Kate se tweede kind, is in dieselfde kerk gedoop as haar ouma Diana, prinses van Wallis. Koningin Elizabeth II, haar man, prins Charles en sy vrou Camilla, Kate se ouers en broer en suster sowel as ŉ paar vriende het die seremonie bygewoon. William en Kate het van Sandringham House saam met hul twee kinders tot by die kerk geloop. Die stootwaentjie waarin prinses Charlotte na die kerk gestoot is, is die een wat die koningin vir haar twee kinders gebruik het. Daar is ook aangekondig dat prinses Charlotte vyf peetouers het, twee minder as haar broer, prins George. Hulle is Kate se neef en ŉ vriendin van haar en William se niggie en twee van sy vriende. Klein Charlotte is, soos haar broer, gedoop in ‘n replika van die kant-en-satyn-dooptoga wat in 1841 vir koningin Victoria se oudste dogter gemaak is. Die Lily Font, ŉ versierde silwerdoopvont wat gewoonlik saam met die kroonjuwele in die Tower of London uitgestal word, is vir die doop gebruik. Klein Charlotte is met heilige water uit die Jordaanrivier besprinkel. Die gaste is ná die seremonie na Sandringham House genooi vir ŉ tradisionele tee waar ŉ laag van William en Kate se troukoek voorgesit is. Princess Charlotte after her christening at the Church of St Mary Magdalene #Sandringham today pic.twitter.com/xxV10WNBBH — Kensington Palace (@KensingtonRoyal) July 5, 2015 The Duke and Duchess and their children arrive at St Mary Magdalene Church for Princess Charlotte's christening pic.twitter.com/KJ1UJhSI5r — Kensington Palace (@KensingtonRoyal) July 5, 2015 The Duke & Duchess & their children with The Queen & members of the Royal Family at Princess Charlotte's christening pic.twitter.com/nPfwOa4DA9 — Kensington Palace (@KensingtonRoyal) July 5, 2015 Thank you to everyone who joined us in celebrating Princess Charlotte's christening yesterday – such a happy day! pic.twitter.com/uWNVdOeLaB — Kensington Palace (@KensingtonRoyal) July 6, 2015